|  |
| --- |
| **Standardni obrazac sadržaja dokumenta za savjetovanje** |
| Naziv nacrta zakona, drugog propisa ili akta | Uredba o izmjenama i dopuni Uredbe o tehničkim standardima zaštite okoliša za smanjenje emisija hlapivih organskih spojeva koje nastaju tijekom punjenja motornih vozila benzinom na benzinskim postajama |
| Stvaratelj dokumenta, tijelo koje provodi savjetovanje | Ministarstvo zaštite okoliša i energetike |
| Svrha dokumenta | Uredba o izmjenama i dopuni Uredbe o tehničkim standardima zaštite okoliša za smanjenje emisija hlapivih organskih spojeva koje nastaju tijekom punjenja motornih vozila benzinom na benzinskim postajama se donosi temeljem članka 61. *Zakona o zaštiti okoliša (»Narodne novine«, broj 80/13, 153/13, 78/15, 12/18 i 118/18)*. Vlada Republike Hrvatske donijela je u 2016. godini važeću Uredbu koja je hrvatsko zakonodavstvo u potpunosti uskladila sa odredbama Direktive 2009/126/EZ Europskog parlamenta i Vijeća od 21. listopada 2009. godine o drugoj fazi povrata benzinskih para tijekom punjenja motornih vozila na benzinskim postajama (SL L 285, 31.10.2009.) i Direktive Komisije 2014/99/EU od 21. listopada 2014. o izmjeni, radi prilagodbe tehničkom napretku, Direktive 2009/126/EZ o fazi II. rekuperacije benzinskih para tijekom punjenja motornih vozila gorivom na benzinskim postajama (SL L 304, 23.10.2014.).Prijedlogom izmjena i dopune Uredbe se omogućuje da uz Inspekcijska tijela vrste A, ispitivanja i nadzor provode i Inspekcijska tijela vrste C, a čime se proširuje broj pravnih osoba koje su osposobljene za navedene poslove uz zadržavanje postojeće kvalitete rada.Prijedlogom izmjena i dopune Uredbe se ugrađuju i nove odredbe izmjena i dopuna Zakona o zaštiti okoliša (Narodne novine, broj 118/18) vezano uz ukidanje Hrvatske agencije za okoliš i prirodu i promjenu nadležnosti kojom poslove vođenja informacijskog sustava i prikupljanja podataka pravnih osoba preuzima Ministarstvo zaštite okoliša i energetike. |
| Datum dokumenta | 09. svibnja 2019.  |
| Verzija dokumenta | 1. verzija za e-savjetovanje |
| Ugradnja sustava za povrat benzinskih para (prilikom punjenja vozila benzinom na benzinskim postajama), tzv. Faza II., je obveza iz Direktiva EU-a i samo je nastavak istih koje proizlaze iz tzv. Faze I. gdje su tehnički uvjeti (standardi) dodatno propisani za sve uređaje za skladištenje i pretakanje benzina na terminalima i benzinskim postajama te na pokretne spremnike koje se koriste za prijevoz benzina (spremnici na benzinskim postajama i terminalima, autocisterne i željezničke cisterne, sustavi za utovar: auto punilišta, vagon punilišta i tankerske luke za prihvat teglenica i brodova).Važećom Uredbom je osim prenošenja u nacionalno zakonodavstvo odredbi navedenih direktiva i tehničko usklađivanje sa istima (uvođenje EU normi u propis), propisana i nadležnost za provođenje ispitivanja učinkovitosti sustava za povrat benzinskih para tijekom rada na benzinskoj postaji. Uredbom je propisano da sustav ispitivanja i održavanja (servisa) i nadzora (kontrole) rada navedenih uređaja i opreme za povrat benzinskih para prema normi HRN EN 16321-2:2013 provode Inspekcijska tijela vrste A akreditirana prema normi HRN EN 17020, a umjesto Inspekcijskih tijela vrsta A, B i C koja su te poslove obavljali do 31. prosinca 2017. godine. S obzirom da je trenutno u Republici Hrvatskoj osposobljeno i akreditirano samo dva inspekcijska tijela vrste A te pet akreditiranih inspekcijskih tijela vrste C, Ministarstvo zaštite okoliša i energetike je nakon konzultacija sa Hrvatskom akreditacijskom agencijom kao nadležnim tijelom koje izdaje potvrde o akreditaciji za pojedina područja osposobljenosti, pristupilo izmjenama i dopuni važeće Uredbe kojom će se u potpunosti ukloniti mogućnost pojave problema u provedbi i funkcioniranju postojećeg sustava kontrole i održavanja, posebno zbog obveze obavljanja inspekcija na velikom broju benzinskim postaja u ograničenom razdoblju godine.Naime, utvrđeno je da u provedbi akreditiranih inspekcijskih metoda i razini stručnosti inspekcijskog osoblja nema razlika te da oba inspekcijska tijela vrste A i C imaju zagarantiranu razinu nepristranosti koja je potrebna za provedbu i kontrolu.Prijedlogom izmjena i dopune Uredbe se omogućuje da uz Inspekcijska tijela vrste A, ispitivanja i nadzor provode i Inspekcijska tijela vrste C, a čime se proširuje broj pravnih osoba koje su osposobljene za navedene poslove uz zadržavanje postojeće kvalitete rada.Ministarstvo zaštite okoliša i energetike je postupak izmjena i dopune predmetne Uredbe već provodilo u 2018. godini, no zbog dodatnih izmjena u strukturi nadležnosti isto nije dovršeno te je odlučeno da se postupak ponovi u 2019. godini. |
| Javnost i zainteresirana javnost može se uključiti u izradu Prijedloga Uredbe davanjem svojih prijedloga, mišljenja ili primjedbi putem portala e-Savjetovanja u razdoblju od 30 dana. |